אקרון טוליאטי

אקרון טוליאטי (ברוסית: Футбольный клуб «Акрон» Тольятти) הוא מועדון כדורגל רוסי מקצועני מהעיר טוליאטי שבמחוז סמרה. נוסד בשנת 2018 ובעונת 2019/2020 השתתף באליפות ליגת הכדורגל המקצוענית וכבר בעונת הבכורה זכה באליפות אורל-עבר הוולגה של הליגה והבטיח העפלתו לליגה הלאומית, שנתיים בלבד לאחר הקמתה.

הבעלים של המועדון הוא פאבל מורוזוב, מנהל חברת "אקרון אחזקות", חברה תעשייתית ומטלורגית שכוללת 38 חברות ייצור ו-108 מרכזי ייצור ואחסון בשטחי רוסיה ובמדינות ברית המועצות לשעבר. למנהל המועדון מונה עם הקמתו איוואן קירייב.

היסטוריה 
בשנת 2018, הוקם מועדון כדורגל פרטי בשם "אקרון", על בסיס קבוצת ילדים בשם זה. המועדון שיחק תחילה באליפות רוסיה בקרב קבוצות חובבניות, מחוז וולגה, שם סיים במקום השלישי ואף העפיל לשלב חצי גמר גביע העבר הוולגה.

בתום עונת 2019/2020 זכתה באליפות עבר הוולגה של הליגה המקצוענית והעפילה לליגת המשנה הרוסית, לראשונה בתולדותיה, שנתיים בלבד לאחר הקמתה. באותה עונה העפילה עד לשלב 32 האחרונות בטורניר הגביע הרוסי בכדורגל 2019/2020 לאחר שגברה על לאדה טוליאטי, וולגה אוליאנובסק וסוקול סראטוב והפסידה למורדוביה סרנסק בדו-קרב פנדלים.

בעונת 2022/2023 הקבוצה העפילה לראשונה לשלב חצי גמר הגביע הרוסי בכדורגל.

הישגים לפי עונה

אצטדיון הקבוצה
הקבוצה מארחת את משחקי הבית בעיר ז'יגוליובסק באצטדיון קריסטל, המכיל 1,565 מושבים. בעונת 2020/2021 החלה לארח בסולידרנוסט ארנה בעיר סמרה.

בנובמבר 2021 חברת אקרון הולדינג הודיעה על חתימת הסכם לשיתוף פעולה עם עיריית טוליאטי וקרן השיכון והמשכנתאות של סמרה (SOFZhI), במטרה לבנות אצטדיון כדורגל עם תכולה 15,000 מושבים בפארק החוף בעיר. 16 דונם משטח פארק החוף יוקצו עבור האצטדיון החדש ולתשתיות הנלוות.

קישורים חיצוניים 
 

 
 אקרון טוליאטי באתר Transfermarkt

הערות שוליים 

קבוצות כדורגל רוסיות
טוליאטי: ספורט